ՀՀ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ

ՂԵԿԱՎԱՐ ՊԱՐՈՆ Ս. ԲԱԼԱՍԱՆՅԱՆԻՆ

Հարգելի պարոն Բալասանյան

ՀՀ տարածքային կառավարման և ենթակառուցվածքների նախարարի պաշտոնակատարի 2021 թվականի մայիսի 19-ի N ՍՊ/14.1/12496-2021 հանձնարարականի կապակցությամբ, կարևորելով քաղաքացի Ալեքսան Կարապետյանի կողմից ներդրումային ծրագիր իրականացնելու նախաձեռնությունը և նոր աշխատատեղերի ստեղծումը, կրկին Ձեր քննարկմանն ենք ուղարկում քաղաքացու դիմումը՝ գյուղատնտեսական մթերքների շուկայի սպասարկման համար ավտոկայանատեղի կազմակերպելու նպատակով հողամաս տրամադրելու հարցի վերաբերյալ:

Միաժամանակ տեղեկացնում ենք, որ համայնքի վարչական սահմաններում ընդգրկված պետական սեփականություն հանդիսացող հողամասերի օտարման, անհատույց (մշտական) օգտագործման, վարձակալության և կառուցապատման իրավունքով տրամադրման հարցերը կարգավորվում են ՀՀ կառավարության 2010 թ. հունվարի 14-ի N 16-Ն որոշմամբ:

Հայցվող հողամասի տրամադրման հարցը կարող է լուծվել համայնքի ավագանու համաձայնության, հողամասի նկատմամբ «Շիրակի Մ. Նալբանդյանի անվան պետական համալսարան» հիմնադրամի իրավունքները օրենքով սահմանված կարգով դադարեցվելու և ՀՀ կառավարության նշված որոշմամբ սահմանված կարգով նախատեսված հողաշինարարական գործի վերաբերյալ լիազոր մարմնի դրական եզրակացության դեպքում։

Առդիր՝ Էլեկտրոնային նյութ:

Հարգանքով`

Հ. ՀԱՐՈՒԹՅՈՒՆՅԱՆ



Կատարող Զ. Խաչատրյան

Հեռ. (0312)4-90-00-141